CELEX: 32020D2187
Language: fi
Date: 2020-12-22 00:00:00
Title: Neuvoston päätös (EU) 2020/2187, annettu 22 päivänä joulukuuta 2020, liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön vuoden 2021 talousarvion hyväksymiseen

23.12.2020   
               
               
                  FI
               
               
                  Euroopan unionin virallinen lehti
               
               
                  L 435/73
               
            
         NEUVOSTON PÄÄTÖS (EU) 2020/2187,
         annettu 22 päivänä joulukuuta 2020,
         liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön vuoden 2021 talousarvion hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen (EU) 2017/1937 (1) mukaisesti. Unioni hyväksyi sen 4 päivänä maaliskuuta 2019 neuvoston päätöksellä (EU) 2019/392 (2). Se tuli voimaan 1 päivänä toukokuuta 2019.
                  
               
                     (2)
                  
                  
                     Liikenneyhteisösopimuksen 35 artiklan mukaisesti liikenneyhteisön alueellinen ohjauskomitea, jäljempänä ’ohjauskomitea’, hyväksyy liikenneyhteisön talousarvion vuosittain. Liikenneyhteisösopimuksen 35 artiklalla myös annetaan ohjauskomitealle valtuudet tehdä päätöksiä tarkemmasta menettelystä, jota noudatetaan talousarvion toteuttamisessa.
                  
               
                     (3)
                  
                  
                     Ohjauskomitean on määrä hyväksyä päätös liikenneyhteisön vuoden 2021 talousarviosta joulukuussa 2020 pidettävässä kokouksessaan tai jos esityslistan kohtaa ei käsitellä kyseisessä kokouksessa, seuraavassa kokouksessa.
                  
               
                     (4)
                  
                  
                     Vuodeksi 2021 ehdotettu liikenneyhteisön talousarvio on tarpeen liikenneyhteisön elinten asianmukaisen toiminnan kannalta. Siitä katetaan henkilöstö-, matka-, tietotekniikka- ja ohjelmistokustannukset sekä operatiiviset menot, kuten selvitykset, tekninen tuki ja konferenssi- ja kokousjärjestelyt.
                  
               
                     (5)
                  
                  
                     On aiheellista määrittää kanta, joka otetaan unionin puolesta ohjauskomiteassa, koska tällainen päätös on tarpeen liikenneyhteisön pysyvän sihteeristön toiminnan kannalta ja sillä on oikeusvaikutuksia suhteessa unioniin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön alueellisessa ohjauskomiteassa liikenneyhteisön vuoden 2021 talousarvioon unionin puolesta otettava kanta perustuu ohjauskomitean päätösluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).
         
            (2)  Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta (EUVL L 71, 13.3.2019, s. 1).
         
            (3)  Ks. asiakirja ST 11356/20 osoitteessa http://register.consilium.europa.eu.